### Resume

Der er udført en prøvehandling med bilfri zone i området omkring [adresse] i Vejle. Prøvehandlingen havde til formål, at skabe bedre og tryggere rammer for børn, der cykler eller går til skole. Forvaltningen har evalueret forsøget, og anbefaler at den bilfri zone gøres permanent.

### Sagsfremstilling

På opfordring fra en gruppe forældre til elever på [adresse], blev der i foråret 2023 gennemført et trafikforsøg ved skolen. Forsøget omfattede etablering af en bilfri zone i et afgrænset område syd for skolen, samt en række supplerende tiltag. Følgende blev gennemført:

* Bilfri zone: Skiltning med tidsbegrænset indkørselsforbud i et området syd for skolen ([adresse], Uranusvej, Plutovej m.fl.).
* Afmærkning af skoleruter: Anbefalede skoleruter blev afmærket med gule prikker/pile på veje/stier/fortove, med det formål at synliggøre de bedste ruter til/fra skolen.
* Fartdæmpning på veje: I udvalgte krydsningspunkter på veje blev der opsat mobile fartdæmpere, med henblik på at sikre centrale krydsningspunkter for cyklende/gående til skolen.
* Kommunikation: Informationsmateriale blev sendt ud til forældre, beboere i den bilfri zone, borgere m.fl. Der er desuden kommunikeret omkring projektet på kommunens egne kommunikationskanaler ligesom det har været muligt for borgerne, at kommentere på projektet på komunens borgerinddragelsesplatform.
* Forældreindsatser: Forældregruppen støttede op om forsøget ved at arrangere fællescykling til skole den første dag i forsøgsperioden, uddele 'godte'-poser til cyklende/gående elever, være ambassadører og stille op til interview med diverse medier.

Foruden ovenstående har skolen under hele forsøgsperioden haft personale stående i Kiss & Ride området nord for skolen, af hensyn til at skabe en trafiksikker afvikling af trafikken her.

Forsøget blev afviklet i perioden 1. maj til 23. juni 2023 - i alt over 8 uger.

Forvaltningen har gennemført en evaluering af prøvehandlingen. Evalueringen har omfattet følgende elementer:

* Et evalueringsmøde med skole, skolebestyrelse og forældregruppen bag forsøget
* Trafiktællinger udført hhv. før og under forsøgsperioden
* Transportvaneundersøgelse blandt elever hhv. før og under forsøget
* Tilfredshedsundersøgelse blandt forældre, beboere og øvrige borgere

Hovedresultater fra evalueringen gengives i nedenstående afsnit. Den samlede evaluering af prøvehandlingen er vedlagt som bilag.

Evalueringsmøde med skole, skolebestyrelse og øvrige forældre

Forvaltningen har 21. juni 2023 afholdt et fælles evalueringsmøde med samarbejdspartnerne i projektet. På mødet deltog skolen i form af skolelederen og pedel, skolebestyrelse repræsenteret ved formanden samt 3 øvrige forældre. Generelt var tilbagemeldingerne på forsøget positive, og der var konsensus omkring ønsket om en permanentgørelse af den bilfrie zone. Dog blev der udtrykt bekymring for trafikafviklingen nord for skolen omkring Kiss & Ride pladsen i vinterhalvåret, hvor der typisk er flere elever der køres i skole i bil.

Trafiktællinger

Lene Karlsen i den bilfrie zone i tidsrummet 7.30-8.15 er omtrent halveret, og ca. 100 færre biler kører ind i området syd for skolen via Plutovej og Uranusvej.

Cykeltrafikken er generelt steget i den bilfrie zone og nærmest skolen. På [adresse], og på stien mellem [adresse] og [adresse], er der talt ca. 25 % flere cyklister. Det samme gør sig gældende nord for skolen på [adresse]. Der er dog talt færre cyklister på stien mellem [adresse] og [adresse].

Der gøres opmærksom på, at der generelt er flere der cykler i juni kontra april, grundet de mere cykelvenlige vejrforhold om sommeren.

Transportvaneundersøgelse

Undersøgelsen af elevernes transport til/fra skole hhv. før og under forsøget, viser et fald i andelen af elever der biler kørt i bil i skole på 8 %.

Andelen af elever der cykler i skole er steget med 25 %.

Der gøres opmærksom på at målingen kun er udført over én dag før hhv. under forsøget.

Tilfredshedsundersøgelse

Følgende pointer kan fremhæves fra den gennemførte tilfredshedsundersøgelse, som omkring 235 personer har besvaret:

* 8 % oplever at den bilfrie zone ikke respekteres
* 63 % oplever at trygheden/trafiksikkerheden er bedre for cyklende/gående
* 63 % synes at den bilfri zone bør gøres permanent
* Andelen af forældre der kører deres barn i skole er under forsøget faldet med 30 %

På baggrund af evalueringsresultaterne konkluderer forvaltningen, at trafikforsøget har været en succes. Det er lykkes, at skabe bedre og tryggere rammer for børn der cykler/går til skole, hvilket også har resulteret i flere børn der har cyklet/gået til skole, og tilsvarende færre børn der er blevet kørt i skole. Generelt har forsøget fået positiv opmærksomhed, og der er i overvejende grad opbakning hos skole, forældre, beboere m.fl. til at gøre den bilfrie zone permanent. De mobile hastighedsdæmpende foranstaltninger, der har været anvendte på udvalgte veje under trafikforsøget, foreslås bibeholdt med mindre justeringer, indtil mere permanente løsninger kan etableres.

### Klima og resiliensvurdering

Trafikforsøget har medvirket til, at få flere børn til at gå og cykle i skole, og bidrager dermed til målene for grøn mobilitet opstillet i [adresse].

### Sagens videre forløb

Sagen skal alene behandles af Teknisk Udvalg.

### Historik

Teknisk Udvalg godkendte 4. oktober 2022 punkt 217 vedr. trafikforsøg ved [adresse]. Her blev det besluttet, at igangsætte en prøvehandling med bilfri zone syd for [adresse].

### Teknik- og Miljødirektøren indstiller,

|  |  |
| --- | --- |
| at | den bilfrie zone gøres permanent. |

### Beslutning

Godkendt.